VEGA og Live Nation præsenterer

**lovelythebands ærlige indiepop-anthems betager i VEGA**

*Den 18. november i Lille VEGA bliver der lukket op for følelsernes store sluser, når lovelytheband udfolder deres oprigtige popsange for publikum.*

lovelytheband oversætter følelser, stemninger og bekymringer til lækre indiepop-anthems. Det har siden bandet fandt sammen været en leveregel aldrig at holde noget tilbage. Forsanger Mitchy Collins, guitarist Jordan Greenwald og trommeslager Sam Price begyndte deres rejse mod pop-ærlighed i 2017, og Collins holder sig ikke tilbage, når han deler af sig selv i sangene.

“I really believe the importance of songwriting is saying something when someone else doesn’t know how to. In the songs, I’m talking about life, trials, tribulations, depression, anxiety, and shit I deal with as well as the headaches that come along with the good and bad days. My problems don’t define me, but we should embrace every side of who we are."

Debutsinglen “broken” bekræftede, at der er et publikum til bandets inderlige sange. Sangen tilbragte nemlig masser af tid på toppen af hitlisterne og er blevet streamet flere end 95 millioner gange.   
  
Debutalbummet, der fulgte succesen op, *finding it hard to smile*, katapulterede trioens karriere i gang og sikrede dem en plads på Billboards liste over alternative navne, som man skulle holde øje med i 2018. De 16 sange på albummet engagerer og fortryller lytteren gennem deres katarsiske, betagende og fængende omkvæd.

Vance Joy og AWOLNATION har siden hen nydt godt af at have lovelytheband med sig som supportband på deres turnéer.

**Fakta om koncerten:**Lovelytheband (US)   
Mandag d. 18. november kl. 20.00   
Lille VEGA, Enghavevej 40, 1674 København V   
Billetpris: 220 kr. + gebyr   
Billetsalget starter fredag den 3. maj kl. 11.00 via vega.dk, livenation.dk og Ticketmaster.